Otto Tobro

Otto Almar Tobro (født 12. februar 1916 i Øvre Rendal, død 29. mars 1989 i Hanestad) var jernbanearbeider og lokalpolitiker fra Hanestad i Rendalen kommune. Han representerte Arbeiderpartiet og var ordfører i Rendalen 1978-1979. Han rykket opp fra vervet som varaordfører etter at Kjell Borgen forlot kommunepolitikken for å bli stortingsrepresentant. 

Han begynte å arbeide i NSB i 1936. Han bygget eiendommen Midttun på Hanestad i 1950. I ungdommen var han aktiv som skiløper og fotballspiller. Han var med å stifte Hanestad idrettslag i 1935, og har vært formann i laget. Han deltok i flere langrennskonkurranser, med en sølvmedalje fra Birkebeinerrennet 1939 som en av de høyeste premiene.

Referanser 

Ap-ordførere i Hedmark
Ordførere i Rendalen